b"\n_START_ARTICLE_\nKapetan Kuka\n_START_PARAGRAPH_\nKapetan James Kuka je izmi\xc5\xa1ljeni lik, glavni negativac u romanu Petar Pan, J. M. Barriea. On je okrutni kapetan piratskog broda Jolly Roger, te vladar piratskog sela/luke u Nigdjezemskoj. Najva\xc5\xbenije, on je najve\xc4\x87i neprijatelj Petra Pana. Ka\xc5\xbeu da je Kuka bio vo\xc4\x91a palube na brodu Crnobradog, te da je bio jedini \xc4\x8dovjek kojega se Dugi John Silver ikada bojao._NEWLINE_Kuka nosi veliku \xc5\xbeeljeznu kuku umjesto jedne ruke, koju mu je odrezao Petar Pan, te ju je poslije pojeo morski krokodil. Krokodilu se okus toliko svidio da stalno slijedi Kuku, nadaju\xc4\x87i se da \xc4\x87e pojesti vi\xc5\xa1e. Sre\xc4\x87om za Kuku, krokodil je progutao i sat, pa Kuka po otkucavanju mo\xc5\xbee znati kada je krokodil u blizini. Kuka mrzi Petra Pana i \xc5\xbeivi za dan kada \xc4\x87e njega i Izgubljene dje\xc4\x8dake natjerati da hodaju po dasci._NEWLINE_U filmovima i televizijskim serijama Kuku su glumili Dustin Hoffman (Kuka 1991.), Jason Isaacs (Petar Pan 2003.), Rhys Ifans (Neverland 2011.) i Colin O'Donoghue (Jednom davno 2011.). U animiranim filmovima glasove su mu posu\xc4\x91ivali Ian McShane, Hans Conried, Tim Curry, Corey Burton i Tom Hiddleston\xef\xbb\xbf."